**Tisztelt Bizottság!**

A SZOVA Szombathelyi Vagyonhasznosító és Városgazdálkodási Nonprofit Zrt. közbeszerzési eljárást írt ki „Villamosenergia beszerzés 2025.” tárgyban.

A közbeszerzés tartalma:

Villamosenergia szolgáltatása évi 1 159 777 kWh (+30 % opció) mennyiségben, az 56 db szabadpiaci szolgáltatásban lévő objektum teljes körére kiterjedően, szabadpiaci szolgáltatói körülmények közötti, teljes ellátás alapú, fogyasztói menetrendadási kötelezettség nélkül számított Ft/kWh legalacsonyabb villamos energia áron a 2025. január 1-től 2025. december 31-ig terjedő időszakra.

Az ajánlatkérő 1 159 777 kWh villamosenergia vételére vállal kötelezettséget, de fenntartja a lehetőséget az összesen 1 507 708 kWh villamosenergia vételére.

Beszerzés becsült értéke: nettó 95.055.903,- Ft (50,- Ft/kWh)

A közbeszerzési eljárás bírálati szempontja: A legalacsonyabb ár az összesített nettó ajánlati ár vonatkozásában.

Az ajánlattételi határidő lejáratáig – 2024. november 12. 12:00 óráig – kettő ajánlattevő nyújtott be ajánlatot. Az ajánlatok bontására 2024. november 12. napján 14:00 órakor került sor.

|  |  |
| --- | --- |
| **Ajánlattevő neve, székhelye** | **Nettó ajánlati ár (Ft/kWh)** |
| MVM Next Energiakereskedelmi Zrt.  1081 Budapest, II. János Pál pápa tér 20. | 54,04 |
| E2 Hungary Energiakereskedelmi és Szolgáltató Zrt.  1117 Budapest, Dombóvári út 26. | 62,98 |

A SZOVA Nonprofit Zrt. Közbeszerzési Bíráló Bizottsága a 15/2024. (XI.21.) Közbesz. Biz. sz. határozatával javasolja a Tisztelt Közgyűlésnek, hogy az eljárást minősítse eredményesnek, és nyertes ajánlattevőként a MVM Next Energiakereskedelmi Zrt.-t nevezze meg, mivel ajánlata tartalmazza a legalacsonyabb árat.

Tájékoztatom a Tisztelt Bizottságot, hogy a MVM Next Energiakereskedelmi Zrt. sem tett az ajánlatkérő rendelkezésére álló anyagi fedezet mértékére tekintettel megfelelő ajánlatot, ezért javaslom a Tisztelt Bizottságnak, hogy a fedezet megemelését oly mértékben javasolja támogatni a Közgyűlésnek, hogy a legalacsonyabb árat tartalmazó érvényes ajánlat ajánlati árához képest rendelkezésre álljon a megfelelő mértékű anyagi fedezet.

Rendelkezésre álló fedezet az alapmennyiségre vonatkozóan: nettó 95.055.903,- Ft

Az MVM Next Energiakereskedelmi Zrt. nettó ajánlata: 99.741.402,- Ft

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2024. november „ ”**

**/: Dr. Nemény András :/**

**Határozati javaslat**

**……/2024. (XI.25.) GJB. számú határozat**

1./ A Gazdasági és Jogi Bizottság javasolja a Közgyűlésnek, hogy a SZOVA Szombathelyi Vagyonhasznosító és Városgazdálkodási Nonprofit Zrt. által „Villamosenergia beszerzés 2025.” tárgyban kiírt eljárást eredményesnek minősítse, és nyertes ajánlattevőnek a legalacsonyabb árat tartalmazó ajánlatot benyújtó ajánlattevőt nevezze meg:

|  |  |
| --- | --- |
| Ajánlattevő neve: | MVM Next Energiakereskedelmi Zrt. |
| Ajánlattevő székhelye: | 1081 Budapest, II. János Pál pápa tér 20. |
| Ajánlattevő adószáma: | 26713111-2-44 |

2./ A Bizottság javasolja, hogy a Közgyűlés a szükséges pótlólagos fedezet – 4.685.499,- Ft – biztosítását támogassa a társaság saját költségvetése terhére.

**Felelős**: Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Kovács Cecília, a társaság vezérigazgatója)

**Határidő**: azonnal